b'\n_START_ARTICLE_\nVynuogi\xc5\xb3 s\xc4\x97kl\xc5\xb3 aliejus\n_START_PARAGRAPH_\nVynuogi\xc5\xb3 s\xc4\x97kl\xc5\xb3 aliejus (angl. grape seed oil, grapeseed oil, grape oil; rus. \xd0\xbc\xd0\xb0\xd1\x81\xd0\xbb\xd0\xbe \xd0\xb2\xd0\xb8\xd0\xbd\xd0\xbe\xd0\xb3\xd1\x80\xd0\xb0\xd0\xb4\xd0\xbd\xd1\x8b\xd1\x85 \xd0\xba\xd0\xbe\xd1\x81\xd1\x82\xd0\xbe\xd1\x87\xd0\xb5\xd0\xba)\xc2\xa0\xe2\x80\x93 augalinis aliejus, spaud\xc5\xbeiamas i\xc5\xa1 vynuogi\xc5\xb3 s\xc4\x97kl\xc5\xb3. \xc5\xa0is aliejus yra \xc5\xa1alutinis vyno gamybos produktas._NEWLINE_\xc5\xa0is aliejus paprastai i\xc5\xa1gaunamas kar\xc5\xa1tosios ekstrakcijos b\xc5\xabdu. \xc5\xa0altasis spaudimas naudojamas retai, nes tada i\xc5\xa1gaunama labai nedaug aliejaus. \xc5\xa0altai spaustame aliejuje geriau i\xc5\xa1lieka biologi\xc5\xa1kai aktyvios med\xc5\xbeiagos\xc2\xa0\xe2\x80\x93 citoprotektoriai, antioksidantai.\n_START_SECTION_\nKulinarija\n_START_PARAGRAPH_\nVynuogi\xc5\xb3 s\xc4\x97kl\xc5\xb3 aliejaus smilkimo temperat\xc5\xabra apie 216\xc2\xa0\xc2\xb0C, tod\xc4\x97l jis tinka maistui apdoroti auk\xc5\xa1tose temperat\xc5\xabrose. D\xc4\x97l lengvo \xc5\xa1varaus skonio da\xc5\xbenai naudojamas salotoms ir majonezuose. \xc5\xa0\xc4\xaf aliej\xc5\xb3 naudoja aliejiniams \xc4\x8desnak\xc5\xb3, rozmarino ir kit\xc5\xb3 prieskoni\xc5\xb3 ekstraktams gaminti._NEWLINE_\xc5\xa0is aliejus labai tinka kepini\xc5\xb3 (vafli\xc5\xb3, blyn\xc5\xb3) gamyboje. Juo pur\xc5\xa1kia razinas, kad jos geriau i\xc5\xa1laikyt\xc5\xb3 gard\xc4\xaf._NEWLINE_Energijos kiekiu vynuogi\xc5\xb3 s\xc4\x97kl\xc5\xb3 aliejus yra tipi\xc5\xa1kas augalinis aliejus: 3700 kJ / 100 g aliejaus (kitaip 500 kJ \xc5\xa1auk\xc5\xa1te (15 ml) aliejaus.\n_START_SECTION_\nKosmetologija\n_START_PARAGRAPH_\nVynuogi\xc5\xb3 s\xc4\x97kl\xc5\xb3 aliejus naudojamas odai dr\xc4\x97kinti. Jis naudojamas aromaterapijoje kaip eterini\xc5\xb3 aliej\xc5\xb3 ne\xc5\xa1iklis, ant odos sudaro \xc5\xbevilgi\xc4\x85 pl\xc4\x97vel\xc4\x99. Turi daugiau linoleno r\xc5\xabg\xc5\xa1ties, nei kiti ne\xc5\xa1ikliniai aliejai. Naudojamas kaip lubrikantas prie\xc5\xa1 skutantis.'